Anders Behring Breivik
Anders Behring Breivik je norveški državljanin, i osumnjičeni izvršitelj napada u Norveškoj, 22. jula 2011., iako se još ne zna, da li je djelovao sam. Dana 22. jula 2011., on je navodno prišao omladinskom kampu Radničke partije na ostrvu Utøya, glumeći policijskog službenika, i onda nasumično otvorio vatru na prisutne adolescente. Po izvještajima, ubio ih je najmanje 84. On je također povezan sa bombaškim napadom, koji se desio otprilike dva sata ranije, u Oslu. Uhapšen je na Utøya, i trenutno je zadržan u policiji. Prateći ovo hapšenje, Breivik je označen od strane policijskih službenika kao konzervativni ekstremist desne orijentacije. Prema tvrdnjama Reutersa i BBC-ja, pomoćnik šefa policije Roger Andresen je opisao osumnjičenog kao "kršćanskog fundamentalistu." Breivik je student na Oslo Commerce School, i opisan u novinamaVerdens Gang kao konzervativan i nacionalista. Izražavao je svoje simpatije prema Winstonu Churchillu i norveškom antinacističkom heroju iz Drugog svjetskog rata Max Manusu na svojoj navodnoj Facebook stranici. U skladu sa pisanjem novina VG, on nije imao prethodni policijski dosije, osim saobraćajnih prekršaja. Po riječima istog izvora, Breivik je imao pištolj Glock, pušku i sačmaricu registrovane na svoje ime. Breivik je preselio ili krajem juna ili početkom jula u malo seosko mjesto Rena u Åmotu, okrug Hedmark, zapadno od Osla, gdje je radio na vlastitoj farmi pod nazivom "Breivik Geofarm". Špekuliše se da je moguće, da je firmu koristio kao legalno pokriće za nabavku velikih količina vještačkog đubriva i drugih hemikalija za proizvodnju eksploziva.